देहरादून। फिल्म निर्माता प्रकाश भट्ट ने कहा कि देवभूमि से खास लगाव कभी कम नहीं होगा। पैतृक भूमि उत्तराखंड मंे फिल्म निर्माण को लेकर कई योजनाएं दिमाग में हैं। जल्द ही प्रयास आगे बढ़ाकर काम करने अपने पहाड़ आउंगा। उत्तराखंड की नैसर्गिंक खूबसूरती का कोई सानी नहीं। फिल्मों के माध्यम से राज्य की खूबसूरत लोकशंस और लोक संस्कृति के प्रचार-प्रसार का प्रयास किया जाएगा। एक सवाल के जवाब में उन्होंने कहा कि उत्तराखंड में फिल्मों की शूटिंग को आकर्षित करने के लिए राज्य सरकार ने अच्छे प्रयास किए हैं, मगर निर्माता-निर्देशकों को खींचने के लिए अभी काफी कुछ और करना होगा। उन्होंने कहा कि शूटिंग के लिए मूलभूत सुविधाओं को जुटाने के अलावा सरकार को प्रदेश में फिल्म निर्माण पर देश के अन्य राज्यों की तर्ज पर सब्सिडी देने पर भी विचार करना चाहिए।